[{"text_idx": "#000005", "text": "21. Antau\u0306 60 jaroj naskig\u0302is Mark Fettes (1961-1975- ), civitano de Britio, Usono, Nov-Zelando kaj Kanado, universitata edukisto kaj esperantisto; oficisto de CO de UEA en Roterdamo kiel redaktoro de la revuo Esperanto (1986-91); estrarano (1992-98, 2013-19), g\u0302enerala sekretario (1994-96) kaj prezidanto (2013-19) de UEA; direktoro de la fondaj\u0302o ESF (1999-2001); au\u0306toro de la Manifesto de Prago (1996) kaj de pluraj prilingvaj kaj movadaj studoj kaj artikoloj, inkluzive de la eseo Al unu lingvo por Eu\u0306ropo? (1990), kiu aperis en kelkaj lingvaj versioj; lau\u0306reato de la titolo La Esperantisto de la Jaro 2013.\nLegu pli en la enciklopedio Nia Diligenta Kolegaro, p. 89-90."}, {"text_idx": "#000007", "text": "25. Antau\u0306 95 jaroj naskig\u0302is Keppel Earl Enderby [e\u0301ndabi, 1926-1987-2015), au\u0306stralia juristo, politikisto (parlamentano, 1970-75; kelkaj ministraj postenoj, 1972-75, g\u0302enerala prokuroro de Au\u0306stralio en februaro-novembro 1975, k. a.) kaj esperantisto; prezidanto de Au\u0306stralia Esperanto-Asocio (1991-97), prezidanto de la Esperanta Jura Asocio (1996-2002), komitatano (1992-2004) kaj prezidanto de UEA (1998-2001); lau\u0306reato de la titolo La Esperantisto de la Jaro 1999, membro de la Honora Patrona Komitato de UEA (2004).\nLegu pli en la enciklopedio Nia Diligenta Kolegaro, p. 82-83."}]